CELEX: 22018D0865
Language: sl
Date: 2018-05-31 00:00:00
Title: Sklep št. 1/2018 Sveta ministrov AKP-EU z dne 31. maja 2018 o reviziji Priloge Ic k Sporazumu o partnerstvu AKP-EU [2018/865]

13.6.2018   
            
            
               SL
            
            
               Uradni list Evropske unije
            
            
               L 148/7
            
         SKLEP št. 1/2018 SVETA MINISTROV AKP-EU
   z dne 31. maja 2018
   o reviziji Priloge Ic k Sporazumu o partnerstvu AKP-EU [2018/865]
   SVET MINISTROV AKP-EU JE –
   ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi (1) (v nadaljnjem besedilu: Sporazum o partnerstvu AKP-EU), kakor je bil nazadnje spremenjen, in zlasti člena 15(2) v povezavi s členom 100 Sporazuma,
   ob upoštevanju naslednjega:
   
               (1)
            
            
               V skladu s členom 15(2) Sporazuma o partnerstvu AKP-EU funkcije Sveta ministrov vključujejo sprejetje vseh odločitev, potrebnih za zagotovitev učinkovitega in uspešnega izvajanja Sporazuma.
            
         
               (2)
            
            
               Člen 100 Sporazuma o partnerstvu AKP-EU določa, da lahko določene priloge revidira, ponovno prouči in/ali spremeni Svet ministrov na podlagi priporočila Odbora držav AKP-EU za sodelovanje pri financiranju razvoja.
            
         
               (3)
            
            
               Prilogo Ic k Sporazumu o partnerstvu AKP-EU bi bilo treba revidirati zaradi prerazporeditve sredstev iz instrumentov sodelovanja v okviru Evropskega razvojnega sklada instrumentu sodelovanja med državami AKP in medregionalno sodelovanje. Prerazporejena sredstva bodo prispevala k financiranju pobude Spotlight in Globalnega partnerstva za izobraževanje (GPE). Pobuda Spotlight je skupni globalni ukrep EU in Združenih narodov, namenjen preprečevanju in odzivu na nasilje nad ženskami in dekleti v ciljnih državah. Pobuda Spotlight se bo na podlagi dokazov osredotočila na določene oblike spolnega nasilja in nasilja zaradi spola, ki prevladujejo ali se izrecno pojavljajo v določenih regijah, s čimer bo prispevala k doseganju cilja trajnostnega razvoja št. 5 „Enakost spolov“. Splošni cilj GPE je mobilizirati globalna in nacionalna prizadevanja za doseganje kakovostnega izobraževanja in učenja za vse prek vključujočega partnerstva, osredotočenosti na učinkovite izobraževalne sisteme ter financiranja osnovnega izobraževanja. Obe pobudi sta v skladu s Sporazumom o partnerstvu AKP-EU kot tudi z Agendo 2030 za trajnostni razvoj, ki spodbujata celovitejši pristop k človeškemu razvoju. Na področju izobraževanja ta pristop pomeni več podpore za vključujoče in enakopravno kakovostno izobraževanje za vse ter vseživljenjsko učenje (cilj trajnostnega razvoja 4) z močnim poudarkom na spodbujanju enakosti spolov (cilj trajnostnega razvoja 5) –
            
         SPREJEL NASLEDNJI SKLEP:
   Člen 1
   1.   Financiranje v okviru Evropskega razvojnega sklada se za odziv na potrebe načrtovanja programov prerazporedi med instrumenti sodelovanja, ki so določeni v Prilogi Ic k Sporazumu o partnerstvu AKP-EU.
   2.   Znesek v višini 425 milijonov EUR se prerazporedi iz splošne rezerve za nacionalne in regionalne okvirne programe, kot je določeno v točki 2(a) Priloge Ic, na sodelovanje med državami AKP in medregionalno sodelovanje, kot je določeno v točki 2(b) Priloge Ic, kot sledi:
   
               —
            
            
               znesek 350 milijonov EUR se dodeli za pobudo Spotlight;
            
         
               —
            
            
               znesek 75 milijonov EUR se dodeli za Globalno partnerstvo za izobraževanje.
            
         Člen 2
   Zaradi prerazporeditve sredstev na podlagi člena 1 se točki 2(a) in (b) Priloge Ic k Sporazumu o partnerstvu AKP-EU nadomestita z naslednjim:
   
               „(a)
            
            
               23 940 milijonov EUR za financiranje nacionalnih in regionalnih okvirnih programov. Ta dodeljena sredstva se bodo uporabila za financiranje:
               
                           (i)
                        
                        
                           nacionalnih okvirnih programov posameznih držav AKP v skladu s členi 1 do 5 Priloge IV k temu sporazumu o postopkih izvajanja in upravljanja;
                        
                     
                           (ii)
                        
                        
                           regionalnih okvirnih programov podpore regionalnemu in medregionalnemu sodelovanju ter regionalnemu povezovanju držav AKP v skladu s členi 6 do 11 Priloge IV k temu sporazumu o postopkih izvajanja in upravljanja;
                        
                     
         
               (b)
            
            
               4 015 milijonov EUR za financiranje sodelovanja med državami AKP in medregionalnega sodelovanja z več ali vsemi državami AKP v skladu s členi 12 do 14 Priloge IV k temu sporazumu o postopkih izvajanja in upravljanja. Ta sklop vključuje podporo skupnim institucijam in organom, ustanovljenim s tem sporazumom. Vključuje tudi pomoč za izdatke za delovanje sekretariata AKP iz točk 1 in 2 Protokola št. 1 o stroških poslovanja skupnih institucij;“.
            
         Člen 3
   Ta sklep začne veljati na dan sprejetja.
   
      V Loméju 31. maja 2018
      
         
            Za Svet ministrov AKP-EU
         
         
            Predsednica
         
         K. JOHNSON SMITH
      
   
   
      (1)  UL L 317, 15.12.2000, str. 3.